b'\n_START_ARTICLE_\n13 Egerija\n_START_SECTION_\nOdkritje\n_START_PARAGRAPH_\nAsteroid je 2. novembra 1850 odkril Annibale de Gasparis (1819 \xe2\x80\x93 1892). Imenoval ga je Urbain J. J. Le Verrier, ki je z izra\xc4\x8duni pomagal odkriti Neptun. Egerija je bila boginja (po nekaterih virih je bila nimfa) mesta Aricia v Italiji.\n_START_SECTION_\nLastnosti\n_START_PARAGRAPH_\nPo obliki je precej okrogel (217 \xc3\x97 196\xc2\xa0km). Povr\xc5\xa1ina asteroida vsebuje temne ogljikove spojine, njegov albedo je 0,083. Za pot okrog Sonca potrebuje 4,13 let. Njegova tirnica je nagnjena proti ekliptiki za 16,540\xc2\xb0. Okrog svoje osi se zavrti v 0,294 dneva.\n_START_SECTION_\nOkultacija\n_START_PARAGRAPH_\nAsteroid Egerija je bil 8. januarja 1992 v okultaciji z zvezdo.'